wickkiey/tamil-wikipedia-chunked huggingface dataset:
# மணிகண்டா

## விமர்சன வரவேற்பு

படம் குறித்து "காலாவதியானது" என்று இந்து எழுதியது. "காட்சிகள் முரண்பாடாக உள்ளன, மேலும் சீரான தன்மையும் மென்மையான ஓட்டமும் படத்தில் இல்லை. இது முடிவில் மட்டுமே உள்ளது " என்று சினிஃபுண்டாஸ் எழுதியது.
# மணிகண்டா

## இசை

படத்தில் இடம் பெற்ற பாடல்களை பிறைசூடன், நா. முத்துக்குமார் , கபிலன் ஆகியோர் எழுத, பாடல்களுக்கு தேவா இசையமைத்தார்.
| 1 | "ஏய் முகுந்தா" | கார்த்திக், பாப் ஷாலினி | நா. முத்துக்குமார் |  |
| --- | --- | --- | --- | --- |
| 2 | "இஞ்சி முரப்பா" | திப்பு, அனுராதா ஸ்ரீராம் |  |  |
| 3 | "மதிப்புக்குரிய" | மாணிக்க விநாயகம், ஜெயலட்சுமி | பிறைசூடன் |  |
| 4 | "மாமா மாமா" | திப்பு, அனுராதா ஸ்ரீராம் | நா. முத்துக்குமார் |  |
| 5 | "பாண்டிச்சேரி" | சங்கர் மகாதேவன், அனுராதா ஸ்ரீராம் | கபிலன் | } |
# ப. ரா. தியோதர்

பேராசிரியர் **பி. ஆர். தியோதர்** (B. R. Deodhar) (11 செப்டம்பர் 1901 - 10 மார்ச் 1990) இவர் ஓர் இந்திய இந்தியப் பாரம்பரிய இசைப் பாடகரும், இசைக்கலைஞரும், இசைக் கல்வியாளரும் ஆவார். பாரம்பரிய இந்துஸ்தானி இசையின் கயல் -பாணியின் பாடகராக இருந்தார்.  
இவருக்கு 1964ஆம் ஆண்டு சங்கீத நாடக அகாதமி கூட்டாளர் என்ற கௌரவம் வழங்கப்பட்டது. இது இந்தியாவின் இசை, நடனம் மற்றும் நாடகத்திற்கான தேசிய அகாதமியான சங்கீத நாடக அகாடமி வழங்கிய மிக உயர்ந்த கௌரரவமாகும். அதன்பிறகு 1976ஆம் ஆண்டில் இவருக்கு இந்திய அரசு பத்மசிறீ விருது வழங்கியது .
# ப. ரா. தியோதர்

## ஆரம்பகால வாழ்க்கையும், பயிற்சியும்

தியோதர் 1901 செப்டம்பர் 11 அன்று மகாராட்டிராவின் சாங்குலி மாவட்டத்தில் மீரஜில் பிறந்தார். பிரபல பாடகரும் கல்வியாளருமான விஷ்ணு திகம்பர் பலூசுகரின் (1872-1931) குருவும், குவாலியர் கரானாவின் பாலகிருட்டிணபுவா இச்சல்கரஞ்சிகரின் சீடரான நீல்காந்த் புவா அலுர்மத்துடன் தனது இசை பயிற்சியைத் தொடங்கினார். அதன்பிறகு, கிராணா கரானாவின் பலூசுகரின் மற்றொரு சீடரான அப்துல் கரீம் கான், விநாயக்ராவ் பட்வர்தன் ஆகியோரின் கீழும் பயிற்சி பெற்றார். பின்னர் இவர் கந்தர்வ மகாவித்யாலயாவில் சேர்ந்தார். அங்கு இவர் நிறுவனத்தின் நிறுவனர் விஷ்ணு திகம்பர் பலூசுகரின் முன்னணி சீடரானார். தியோதர், முறையான கல்வியையும் தொடர அனுமதிக்கப்பட்டார். மெட்ரிகுலேசனுக்குப் பிறகு உயர் கல்வியையும் பயின்றார். பின்னர் இளங்கலையையும், மேற்கத்திய பாரம்பரிய இசையையும் பயின்றார்.  
பின்னர், ஆக்ரா கரானாவைச் சேர்ந்தவர்கள், ஜெய்ப்பூர் கரானாவைச் சேர்ந்த மோகன்ராவ் பக்கேலர், சாரங்கி- கலைஞர்கள் மஜீத் கான், இனாயத் கான், கணபத்ராவ் தேவாசுகர், கோகலே கரானாவின் பண்டிட் சதாசிவ்புவா ஜாதவ், குவாலியர் கரானாவின் சிந்தே கான் உள்ளிட்ட பல்வேறு மரபுகளைச் சேர்ந்த முன்னணி இசைக்கலைஞர்களிடமிருந்து இவர் தனது இசைக் கல்வியைத் தொடர்ந்தார். இந்தூர் கரானாவின் பிங்கார் முராத் கான் மற்றும் மிக முக்கியமாக, பாட்டியாலா கரானாவின் படே குலாம் அலி கான் போன்றவர்களுடன் பல ஆண்டுகளாக தொடர்பு கொண்டிருந்தார். மேலும் அவரது இந்துஸ்தானி இசையில் ஒரு முக்கியமான இசை செல்வாக்கு பெற்றார். இவ்வாறு, இவர் பல மரபுகளின் பாணிகளையும், கரானாக்களையும் தனது பாடலில் இணைத்துள்ளார். மேலும் இது ஒரு இசைக்கலைஞராக இவரது வாழ்க்கைக்கு வழிவகுத்தது. காலப்போக்கில், இவர் இசையமைப்பையும், இவர் தொடர்புபடுத்திய அனைத்து மரபுகளிலிருந்தும் அரிய ராகங்களையும் சேகரித்தார்.
# ப. ரா. தியோதர்

## தொழில்

கரானா பாரம்பரியத்திலிருந்து விலகி மும்பையில் தியோதர் இசைப்பள்ளியை நிறுவினார்.  
*சங்கீத கலா விகார்* என்ற இந்தி இசை மாத இதழையும் நடத்தி வந்தார். மேலும் இசை மற்றும் இசைக்கலைஞர்கள் பற்றிய பல புத்தகங்களையும் வெளியிட்டார்.  
1964 ஆம் ஆண்டில், சங்கீத நாடக அகாதமி தனது சங்கீத நாடக அகாதமி கூட்டாளர் என்ற கௌரவத்தை இவருக்கு வழங்கியது. இதைத் தொடர்ந்து 1976 ஆம் ஆண்டில் இந்திய அரசு பத்மசிறீ விருதினை வழங்கியது .  
இவரது குறிப்பிடத்தக்க சீடர்களில், பாடகர் குமார் கந்தர்வன், சரஸ்வதி ரானே, இலட்சுமி கணேசு திவாரி ஆகியோர் அடங்குவர் . 1993 ஆம் ஆண்டில், 19 ஆம் நூற்றாண்டின் இந்திய இசைக்கலைஞர்களின் சுயசரிதைகளை உள்ளடக்கிய *"சங்கீத கலா விகார்*" என்பதில் வெளிவந்த இவரது கட்டுரைகள் "*பில்லர்ஸ் ஆப் இந்துஸ்தானி மியூசி*க்" என்ற பெயரில் புத்தகமாக வெளியிடப்பட்டன .
# ப. ரா. தியோதர்

## இறப்பு

இவர் மார்ச் 10, 1990 அன்று மும்பையில் காலமானார்.
# ப. ரா. தியோதர்

## படைப்புகள்

-
# இனாயத் கான்

உஸ்தாத் **இனயாத் கான்** (Enayat Khan)(1894-1938) **நாத் சிங்** என்றும் அழைக்கப்படும் இவர், 20 ஆம் நூற்றாண்டின் முதல் தசாப்தங்களில் இந்தியாவின் மிகவும் செல்வாக்கு மிக்க சித்தார், சுர்பகார் கலைஞர்களில் ஒருவராவார். புகழ்பெற்ற சித்தார் கலைஞர் விலாயத் கான் இவரது மகனாவார்.
# இனாயத் கான்

## ஆரம்ப கால வாழ்க்கை

இனாயத் கான் உத்தரபிரதேசத்தில் ஒரு இசைக் கலைஞர்களின் குடும்பத்தில் பிறந்தார். இவரது தந்தை இம்தாத் கான் ஒரு சிறந்த சித்தார் மேதையாவார். இவர் குடும்ப பாணியில் சித்தார் மற்றும் சுர்பகார் (பாஸ் சித்தார்) ஆகியவற்றைக் கற்றுக் கொடுத்தார். இம்தட்கானி கரானா அல்லது எட்டாவா கரானா (பள்ளி) என அழைக்கப்படுகிறது. ஆக்ராவுக்கு அருகிலுள்ள எட்டாவா என்ற சிறிய கிராமத்தின் பெயரிடப்பட்டது. இவர், காயல் பாடகர் பண்டே உசைன் என்பவரின் மகள் பசிரன் பீபீ என்பவரை மணந்தார்.
# இனாயத் கான்

## தொழில்

இவர் தனது குடும்பத்தினருடன் கொல்கத்தாவில் குடியேறினார். அங்கு இவர் 43 வயதுவரை மட்டுமே வாழ்ந்தாலும், சித்தாரில் அதிக முன்னோடி வேலைகளைச் செய்தார். எடுத்துக்காட்டாக, இவர் அதன் உடல் பரிமாணங்களைத் தரப்படுத்தினார். அதன் மேல் பகுதியை மாற்றியமைத்தார். இது இன்றைய கலைகளிடையே மிகவும் பிரபலமாக உள்ளது (இவரது சொந்த சந்ததியினர் இதைப் பயன்படுத்தவில்லை என்றாலும்).  
சுதந்திரப் போராட்டத்தால் தேசிய கலாச்சாரத்தில் ஆர்வம் வலுவாக இருந்த ஒரு நேரத்தில், ஒரு முக்கியமான வட இந்திய கலை மையமாக வேகமாக வளர்ந்து வரும் ஒரு இடத்தில், சித்தார் இசையை அதன் குறுகிய இணைப்பாளர்களிடமிருந்து புதிய வெகுஜன பார்வையாளர்களிடம் கொண்டு வந்தார். நோபல் பரிசு பெற்ற இரவீந்திரநாத் தாகூர் ஒரு இசை ஒத்துழைப்பாளராகவும், தனிப்பட்ட நண்பராகவும் இருந்தார். இவரது சில பதிவுகள் *கிரேட் கரானாஸ்:* ஆர்பிஜி / ஈ.எம்.ஐ.யின் *சேர்மன்ஸ் சாய்ஸ்* என்ற தொடரில் இம்தட்கானி தொகுப்பாக இசைத்தட்டாக வெளியிடப்பட்டுள்ளன .
# இனாயத் கான்

## இறப்பு

இவர் தனது இளம் வயதிலேயே இறந்தார். இவரது இரண்டு மகன்களான விலாயத் கான் மற்றும் இம்ரத் கான், இம்தட்கானி கரானா பாணியில் இவரது நீட்டிக்கப்பட்ட குடும்பத்தின் மற்ற உறுப்பினர்களால் பயிற்சி பெற்றனர். விலாயத் சித்தாரையும், இம்ரத் சுர்பகாரையும் கற்றுக்கொண்டனர். இருவரும் பின்னர் மிகவும் பிரபலமான பாரம்பரிய இசைக்கலைஞர்களாக மாறினர்.
# சூர்யா (திரைப்படம்)

**சூர்யா** (*Suryaa*) என்பது 2008 ஆம் ஆண்டு வெளிவந்த தமிழ் திரைப்படமாகும், இதை திரைப்பட சண்டை அமைப்பாளர் ஜாகுவார் தங்கம் இயக்கியுள்ளார். இப்படத்தில் அவரது மகன் அறிமுக நாயகனாக விஜய சிரஞ்சீவி மற்றும் கீர்த்தி சாவ்லா ஆகியோர் முக்கிய வேடங்களில் நடித்துள்ளனர். இந்த படம் விமர்சகர்களிடமிருந்து எதிர்மறையான விமர்சனங்களைப் பெற்றது.
# சூர்யா (திரைப்படம்)

## நடிகர்கள்

- விஜய சிரஞ்சீவி
- கீர்த்தி சாவ்லா
- நீபா
- மயில்சாமி
# சூர்யா (திரைப்படம்)

## தயாரிப்பு

இந்த படத்தின் வழியாக திரைப்பட சண்டை அமைப்பாளர் ஜாகுவார் தங்கத்தின் மகன் விஜய சிரஞ்சீவி நடிகராக அறிமுகமானார். அதேபோல ஜாகுவார் தங்கம் திரைப்பட இயக்குநராக அறிமுகமானார்.
# சூர்யா (திரைப்படம்)

## இசை

படத்திற்கு ஜெரோம் புஷ்பராஜ் இசையமைத்தார்.  
- "வீராதி வீரநடா" - திப்பு
- "வேட்டையாட வாடா" - கிரிஷ், வினயா
- "சம்மதமா" - ஷாலினி, கார்த்தி
- "படையெடு" - திப்பு, மெர்வின்
- "கருப்பொருள் இசை"
# துனேரா

**துனேரா** *(Dunera)* இந்தியாவின் பஞ்சாப் மாநிலத்திலுள்ள பதான்கோட் மாவட்டத்தில் இருக்கும் தார் கலான் தாலுக்காவிலுள்ள ஒரு கிராமமாகும். துணை மாவட்ட தலைமையகத்திலிருந்து 17 கிலோமீட்டர் தொலைவிலும் , பதான்கோட்டிலிருந்து 8 கிலோமீட்டர் தொலைவிலும், மாவட்ட தலைமையகத்திலிருந்து 85 கிலோமீட்டர் தொலைவிலும் மாநிலத் தலைநகர் சண்டிகரிலிருந்து 276 கிலோமீட்டர் தொலைவிலும் அமைந்துள்ளது. தேர்ந்தெடுக்கப்பட்ட மக்கள் பிரதிநிதியான சர்பஞ்ச் என்ற அலுவலர் இந்த கிராமத்தை நிர்வகிக்கிறார்.
# துனேரா

## மக்கள் தொகை

2011 ஆம் ஆண்டு மேற்கொள்ளப்பட்ட மக்கள் தொகைக் கணக்கெடுப்பு அறிக்கை நிலவரப்படி துனேராவில் மொத்தம் 511 வீடுகள் இருந்தன. 1290 ஆண்கள், 1937 பெண்கள் என மொத்த மக்கள் தொகை 2502 ஆக இருந்தது. கிராமத்தின் கல்வியறிவு விகிதம் 81.21% ஆகும், இது மாநில கல்வியறிவு சராசரியான 75.84% என்பதை விட அதிகமாகும். மொத்த மக்கள் தொகையில் 6 வயதிற்குட்பட்ட குழந்தைகளின் எண்ணிக்கை 288 ஆகும். கிராமத்தின் மொத்த மக்கள்தொகையில் இது 11.51% ஆகும், மேலும் குழந்தைகள் பாலின விகிதம் மாநில சராசரியான 846 என்பதைவிட அதிகமான அளவாக 959 என்றும் இருந்தது.  
துனேரா கிராமத்தின் மொத்த மக்கள் தொகையில் 45.12% மக்கள் அட்டவணை சாதியைச் சேர்ந்தவர்களாவர். பெரும்பாலோர். இதுவரை எந்த அட்டவணை பழங்குடி மக்களும் துனேராவில் பதிவு செய்யப்படவில்லை.  
கிராமத்தின் மொத்த மக்கள்தொகையில் 667 ஆண்கள் மற்றும் 56 பெண்கள் என மொத்தமாக 723 பேர் பணி நடவடிக்கைகளில் ஈடுபடுபவர்களாக இருந்தனர். பணி நடவடிக்கைகளில் ஈடுபட்ட 63.62% தொழிலாளர்கள் நிரந்தர வேலையில் இருப்பவர்களாகவும் 36.38% தொழிலாளர்கள் 6 மாதங்களுக்கும் குறைவான வாழ்வாதாரத்தை வழங்கும் தற்காலிக வேலை வாய்ப்பு தொழிலாளர்களாகவும் இருந்தனர்.
# துனேரா

## போக்குவரத்து

துனேரா கிராமத்தின் டல்லவுசி சாலைக்கு 33 கிலோமீட்டருக்கு அப்பால் தொடருந்து நிலையமும் 170 கிலோமீட்டர் தொலைவில் சிறீ குரு ராம் தாசு ஜீ பன்னாட்டு விமான நிலையமும் அமைந்துள்ளன.
# கந்தர்வ மகாவித்யாலயா, புது தில்லி

**கந்தர்வ மகாவித்யாலயா** (Gandharva Mahavidyalaya) என்பது இந்திய பாரம்பரிய இசை மற்றும் நடனம் ஆகியவற்றை பிரபலப்படுத்த 1939 இல் நிறுவப்பட்ட ஒரு நிறுவனமாகும். இந்துஸ்தானி இசைக்கு புத்துயிர் அளித்த பண்டிட் விஷ்ணு திகம்பர் பலூசுகரின் நினைவை நிலைநிறுத்துவதற்கும், அவர் வகுத்த கொள்கைகளை நிலைநிறுத்துவதற்கும் மகாவித்யாலயா (பள்ளி) உருவானது . முதல் கந்தர்வ மகாவித்யாலாயா 1901 மே 5 அன்று லாகூரில் நிறுவப்பட்டது. அகில பாரதிய கந்தர்வ மகாவித்யாலயா வாரியம் அமைத்த பாடத்திட்டத்தை புதுடெல்லி பள்ளி பின்பற்றுகிறது.
# கந்தர்வ மகாவித்யாலயா, புது தில்லி

## வரலாறு

புது தில்லி, கந்தர்வ மகாவித்யாலயா 1939 ஆம் ஆண்டில் குவாலியர் கரானாவின் நிபுணரான பண்டிட் விநாயக்ராவ் பட்வர்தனின் சீடரான பண்டிட் வினய் சந்திர மௌத்கல்யாவால் நிறுவப்பட்டது. இன்று இது தில்லியில் உள்ள மிகப் பழமையான இசைப் பள்ளியாகும். இது அவரது மகனும் பிரபல இந்துஸ்தானி பாடகருமான பண்டிட் மதுப் முட்கல் தலைமையில் நடந்து வருகிறது.
# கந்தர்வ மகாவித்யாலயா, புது தில்லி

## படிப்புகள்

நிறுவனம் இசை மற்றும் நடனம் தொடர்பான பின்வரும் கிளைகளில் தத்துவார்த்த மற்றும் நடைமுறை பயிற்சி அளிக்கிறது -  
(1) இந்துஸ்தானி இசை: குரல்  
(2) இந்துஸ்தானி இசை கருவி: சித்தார், பன்சுரி (தற்போதைய மூங்கில் புல்லாங்குழல்), கைம்முரசு இணை, ஆர்மோனியம் மற்றும் வயலின்  
(3) இந்திய செம்மொழி நடனம்: கதக், பரதநாட்டியம் மற்றும் ஒடிசி  
இங்கு நடத்தப்பட்டு வரும் படிப்புகள் அகில பாரதிய கந்தர்வ மகாவித்யாலயா வாரியத்தால் அங்கீகரிக்கப்பட்டவை . இது இந்தியா முழுவதும் கிட்டத்தட்ட 1200 இணைந்த நிறுவனங்களையும் 800 தேர்வு மையங்களையும் கொண்டுள்ளது. 2007 ஆம் ஆண்டில், சேர்க்கப்பட்ட மாணவர்களின் எண்ணிக்கை 100,000 ஐ தாண்டியது.
# கந்தர்வ மகாவித்யாலயா, புது தில்லி

## கிளைகள்

இது, குவாலியர் கரானாவைச் சேர்ந்த பத்மஸ்ரீ பண்டிட் வினய் சந்திர முத்கல், அவரது தம்பி பண்டிட். விபின்சந்திர முத்கல் ஆகியோரால் அகில பாரதிய காந்தர்வ மகாவித்யாலயா வாரியத்தின் ஆலோசனைக் குழுவில் உறுப்பினராக உள்ள அவர்களின் தம்பி எஸ். பிரமோத் முத்கலின் ஆலோசனையின் கீழ் 1939இல் நிறுவப்பட்டது. இது ஆரம்பத்தில் புதுதில்லியில் உள்ள கன்னாட்டு பிளேசில் நிறுவப்பட்டது. மேலும் தில்லி பல்கலைக்கழகத்திற்கு அருகிலுள்ள கமலா நகரில் பழைய தில்லியில் கிளைத்தது. இதற்கு பண்டிட் விபின் சந்திர மௌத்கல்யா தலைமை தாங்கினார். மேலும், 2003 வரை கந்தர்வ மகாவித்யாலயாவின் தில்லி கிளையாக செயல்பட்டு வந்தார். 1972ஆம் ஆண்டில் தீன் தயாள் உபாத்யாய மார்க்கில் புதிய கட்டிடம் நிறுவப்பட்டது. இப்போது 1995 முதல் அது பண்டிட் வினய் சந்திர முத்கல்லின் மகன் பண்டிட். மதுப் முத்கல் தலைமையில் இயங்கி வருகிறது. இதில் 1,200க்கும் மேற்பட்ட மாணவர்கள் மற்றும் 60 ஆசிரியர்கள் உள்ளனர். கமலா நகர் கிளை இப்போது அகில பாரதிய காந்தர்வ மகாவித்யாலயா வாரியத்துடன் இணைந்த 'சதுரங் சங்க சன்ஸ்தான்' என்ற சுயாதீன நிறுவனமாக அனுபம் முத்கல் மற்றும் திருமதி. இந்து முத்கல் ஆகியோரின் கீழ் இயங்குகிறது. தில்லியில் பல ஆண்டுகளாக கந்தர்வ மகாவித்யாலயா வருடாந்திர "விஷ்ணு திகம்பர் விழாவை" ஏற்பாடு செய்து வருகிறது. தில்லியில் வேறு எங்கும் கந்தர்வ மகாவித்யாலயாவின் கிளை இல்லை. மீரஜ்ஜின் அகில பாரதிய கந்தர்வ மகாவித்யாலயா வாரியத்துடன் இது இணைக்கப்பட்டுள்ளது.  
மகாவித்யாலயா இந்தியாவின் சிறந்த தரவரிசை மற்றும் மூத்த இசைக்கலைஞர்களைக் கொண்ட ஒரு இசை ஆலோசனைக் குழுவால் வழிநடத்தப்படுகிறது.
# அகில பாரதிய கந்தர்வ மகாவித்யாலயா வாரியம்

**அகில் பாரதிய கந்தர்வ மகாவித்யாலய வாரியம் (**Akhil Bharatiya Gandharva Mahavidyalaya Mandal) என்பது இந்திய பாரம்பரிய இசை மற்றும் நடனத்தை மேம்படுத்துவதற்கும் பரப்புவதற்கும் தொடங்கப்பட்ட ஒரு நிறுவனம் ஆகும். இதன் நிர்வாக அலுவலகங்கள் மீரஜ்ஜிலும், அதன் முக்கிய இசைப்பள்ளி அல்லது இசை வித்யாலயா நவி மும்பையின் வாசி நகரிலும் உள்ளன. நிறுவனம் குரல் இசையில் பயிற்சியையும், சான்றிதழையும் வழங்குகிறது. மேலும், [[சித்தார் போன்ற மெல்லிசைக் கருவிகளிலும், கைம்முரசு இணை போன்ற தாள வாத்தியங்கள் உள்ளிட்ட கருவியிசை, ஒடிசி, பரதநாட்டியம், கதக் போன்ற பல்வேறு பாரம்பரிய நடன வடிவங்களிலும் பயிற்சியினை வழங்கி வருகிறது.  
பிரராம்பிக் (தொடக்க நிலை) முதல் சங்கீதாச்சார்யா (முனைவர் பட்டத்திற்கு சமமான நிலை) வரையிலான நிலைகளுக்கு நிறுவனம் இந்த நிகழ்த்து கலைகளில் படிப்புகளை வகுத்துள்ளது. இந்தியா மற்றும் உலகின் பிற இடங்களில் சுமார் 1,200 இணைந்த நிறுவனங்கள் நிறுவனத்தின் பாடத்திட்டத்தைப் பின்பற்றுகின்றன. நிறுவனம இந்த பாடத்திட்டங்களின் அடிப்படையில் ஆண்டுக்கு இரண்டு முறை, ஏப்ரல் / மே மற்றும் நவம்பர் / திசம்பர் மாதங்களில் உலகம் முழுவதும் 800 மையங்களில் தேர்வுகளை நடத்துகிறது.
# அகில பாரதிய கந்தர்வ மகாவித்யாலயா வாரியம்

## வரலாறு

விஷ்ணு திகம்பர் பலூசுகர் அமைத்த அஸ்திவாரங்களில் அகில பாரதிய கந்தர்வ மகாவித்யாலயா கட்டப்பட்டுள்ளது, இருபதாம் நூற்றாண்டின் முற்பகுதியில் இந்திய நடுத்தர வர்க்கத்தினரிடையே இசைக் கல்வியை சனநாயகமயமாக்குவதற்கும், பரப்புவதற்கும் விஷ்ணு நாராயண் பட்கண்டே பொறுப்பேற்றார். மே 5, 1901 இல், பலூசுகர் லாகூரில் கந்தர்வ வித்யாலயா என்ற இசைப் பள்ளியை அமைத்தார். இறுதியில், அவர் பள்ளியை மும்பைக்கு மாற்றினார், 1915 இல், பள்ளிக்கு ஒரு புதிய கட்டிடத்தைத் தொடங்கினார். இருப்பினும், நிதி மற்றும் செயல்பாட்டு சிக்கல்கள் 1924 இல் பள்ளி மூடப்படுவதற்கு வழிவகுத்தது.  
1931 இல் பலூசுகர் இறந்த பிறகு, அவரது மாணவர்கள் அவரது கல்விப் பணிகளைத் தொடர முடிவு செய்தனர். அவரது மரணத்திற்குப் பிறகு, சங்கர்ராவ் வியாஸ் மற்றும் என்.எம். கரே ஆகியோர் அகமதாபாத்தில் ஒரு கூட்டத்தை கூட்டினர். இந்த கூட்டத்தில், இந்த கல்வி நடவடிக்கைகளை ஒருங்கிணைத்து வழிநடத்தும் ஒரு வாரியத்தை அமைக்க முடிவு செய்யப்பட்டது. இவ்வாறு, அகில பாரதிய காந்தர்வ மகாவித்யாலயா வாரியம் நிறுவப்பட்டது.
பலூசுகரின் மாணவர்கள் இந்தியா முழுவதும் இசைப் பள்ளிகளை அமைத்தனர். உதாரணமாக, வினய் சந்திர மௌத்கல்யா 1939 இல் தில்லியில் ஒரு கந்தர்வ மகாவித்யாலயாவை அமைத்தார். இந்த பள்ளிகள் அகில பாரதிய காந்தர்வ மகாவித்யாலயா வாரியம் பரிந்துரைத்த பாடத்திட்டங்களைப் பின்பற்றின. மேலும் அந்த வாரியத்தால் நடத்தப்பட்ட தேர்வுகளில் மாணவர்கள் கலந்து கொண்ட்னர். பல ஆண்டுகளாக, இணைந்த பள்ளிகளின் எண்ணிக்கை தொடர்ந்து வளர்ந்து வருகிறது. இன்று, ஒவ்வொரு ஆண்டும் வாரியம் நடத்தும் தேர்வுகளுக்கு சுமார் 100,000 மாணவர்கள் வருகிறார்கள்.
# அகில பாரதிய கந்தர்வ மகாவித்யாலயா வாரியம்

## குறிப்பிடத்தக்க பழைய மாணவர்கள்

- வீணா சகசுரபுத்தே
# வினய் சந்திர முத்கல்

**வினய் சந்திர முத்கல்** (Vinay Chandra Maudgalya) (1918 - 1995) ஒரு இந்திய பாரம்பரிய இசைக்கலைஞரும், பாடகரும், இந்துஸ்தானி இசை மற்றும் இந்திய பாரம்பரிய நடனங்களை மேம்படுத்துவதற்கான இசை மற்றும் நடன அகாதமியான கந்தர்வ மகாவித்யாலயாவை நிறுவனரும் ஆவார். இவர் குவாலியர் கரானாவைப் பின்பற்றுபவர். 1984 ஆம் ஆண்டில் இந்திய அரசு இவருக்கு பத்மசிறீ கௌரவத்தை வழங்கியது.
# வினய் சந்திர முத்கல்

## சுயசரிதை

இவர், 2 ஏப்ரல் 1918 இல் பிறந்தார். லாகூரில் உள்ள விஷ்ணு திகம்பர் பலூசுகரின் அகாதமியில் இந்துஸ்தானி இசையில் தனது ஆரம்ப பயிற்சியைப் பெற்றார். பின்னர், புனேவில் விநாயகராவ் பட்வர்தனின் கீழ் பயிற்சி பெற்றார். பாரம்பரிய இசைக்காக தில்லியில் ஒரு பள்ளியை அமைக்க வேண்டும் என்ற ஆர்வத்துடன் 1939இல் தில்லிக்கு வந்தார்.  
கந்தர்வ மகாவித்யாலயா 1939இல் நிறுவப்பட்டது. இது ஆரம்பத்தில் புது தில்லி கன்னாட்டு பிளேசில், இப்போது மூடப்பட்ட இரீகல் திரையரங்கின் அருகில் ஒரு வாடகை கட்டிடத்தில் இயங்கி வந்தது.  
இவருக்கு 1984 ஆம் ஆண்டில் இந்திய அரசு பத்மசிறீ விருது வழங்கியது. இவர் பத்மா தேவி என்பவரை திருமணம் செய்து கொண்டார். இவர்களுக்கு மதுப் முத்கல், முகுல் முத்கல் என இரண்டு மகன்களும், மாதவி முத்கல் என்ற ஒரு மகளும் இருந்தனர். மதுப் முத்கல் ஒரு புகழ்பெற்ற இசைக்கலைஞராகவும், கந்தர்வா மகாவித்யாலயாவின் தற்போதைய முதல்வராகவும் இருக்கிறார். முகுல் முத்கல் பஞ்சாப் மற்றும் அரியானா உயர் நீதிமன்றத்தில் பணியாற்றி ஓய்வுபெற்ற தலைமை நீதிபதியாவர். மாதவி முத்கல் இவரது மகள் ஒடிசி நிபுணராவார். முதுப் மற்றும் மாதவி இருவரும் பத்மசிறீ பெற்றவர்கள். இவரது இசைப் பின்தொடர்தல் பசீர் அலி தயாரித்த 2002 ஆம் ஆண்டு ஆவணப்படமான, *பிரதித்வானி - எக்கோஸ்* என்பதில் வெளிபட்டது. இது மோகன் நட்கர்னி, நௌசாத், வசந்த் பலூசுகர், ரவி சங்கர் போன்ற புகழ்பெற்ற இசைக் கலைஞர்களையும் மையமாகக் கொண்டுள்ளது.  
இவர், 1995 இல் இறந்தார்.
# முத்கல்

**முத்கல்** (Mudgal) என்பது இந்திய மாநிலமான கருநாடகாவின் இராய்ச்சூர் மாவட்டத்தில் உள்ள இலிங்சுகூர் வட்டத்திற்கு தென்மேற்கே 10 மைல் தொலைவில் அமைந்துள்ள ஒரு பேரூராட்சியாகும் .  
சௌன யாதவப் பேரரசுக்குச் சொந்தமான பல கல்வெட்டுகள் இங்கு காணப்படுகின்றன. இது வரலாற்று பாரம்பரியம் மற்றும் வகுப்புவாத நல்லிணக்கத்திற்காக அறியப்படுகிறது. முத்கல் கோட்டையின் எச்சங்களும், 1557-இற்கு முன்னர் இயேசு சபைகளால் கட்டப்பட்ட ஒரு பழங்கால கத்தோலிக்க திருச்சபையும் இங்குள்ள முக்கிய இடங்களாகும்  
அசுவத்தநாராயணன், விஷ்ணு, நரசிம்மர், தத்தாத்ரேயர் போன்ற தெய்வங்களின் பழங்கால கோவில்களும் இங்குள்ளன.
# முத்கல்

## வரலாறு

நகரின் இருப்பு புதிய கற்கால யுகத்திற்கு முந்தையது. இராய்ச்சூர் மாவட்டத்தில் வரலாற்று ஆர்வமுள்ள மிக முக்கியமான இடங்களில் இதுவும் ஒன்றாகும். இது சௌன யாதவப் பேரரசின் வரலாற்றைக் கொண்டுள்ளது. அவற்றில் பல கல்வெட்டுகள் நகரத்திலும் அதைச் சுற்றியும் கண்டுபிடிக்கப்பட்டுள்ளன. இது 11ஆம் நூற்றாண்டில் நாட்டின் பல்வேறு பகுதிகளின் மாணவர்களுக்கான கல்வி மையமாக இருந்தது. 14ஆம் நூற்றாண்டின் தொடக்கத்தில், இது காக்கத்திய இராச்சியத்தின் முக்கியமான புறக்காவல் நிலையமாக இருந்தது. அலாவுதீன் பக்மான் சா, தேவகிரியைக் கைப்பற்றிய பின்னர், இராய்ச்சூருடன் இதனையும் கைப்பற்றினார். இதன் அசல் பெயர் தொடர்பான சில சர்ச்சைகள் பல வரலாற்றாசிரியர்களால் எழுப்பப்பட்டது. பாமினி சுல்தானகத்தின் காலத்தில் உண்மையில் "அல்-மதகல்" என்று அழைக்கப்பட்டன. அதாவது பாமினி துருக்கியர்கள் முக்கியமாக துர்கோ-அரபு என்பதால் அரபியில் "விவசாய ரீதியாக பயிரிடப்பட்ட இடம்" என்று பொருள் படுகிறது. . பாமினி வம்சம் நிறுவப்பட்ட பின்னர், பிஜப்பூர் சுல்தானகத்தைச் சேர்ந்த மன்னர்கள் பாமினி இராச்சியத்தின் மேற்கு மற்றும் தெற்கு பகுதிகளை கைப்பற்றினர். 16 ஆம் நூற்றாண்டில் இது விஜயநகரப் பேரரசால் ஆளப்பட்டது. விஜயநகர் பேரரசர்களுக்கும் பாமினி சுல்தான்களுக்கும் இடையே பல போர்கள் நடந்தன.
# முத்கல்

## ஆர்வமுள்ள இடங்கள்

முத்கலில் மிக முக்கியமான ஆர்வமுள்ள இடம் இங்கு அமைந்துள்ள கோட்டையாகும். கோட்டையை நிர்மாணிப்பதில், அதன் மேல் ஒரு குன்று பயன்படுத்தப்பட்டது. அதன் மேல் அரச குடும்பத்தினரின் வீடுகளும், கோட்டைகளுடன் கூடிய சுவரும் கட்டப்பட்டன. வெளிப்புறக் கோட்டைகள் அரை சதுர மைல் பரப்பளவைக் கொண்டுள்ளன. வெளிப்புற கோட்டையில் ஒரு அகழி உள்ளது. அது தண்ணீரில் நிரம்பியுள்ளது. அகழியின் அகலம் மாறுபடுகிறது. பல இடங்களில் 50 கெஜம் வரை இருக்கிறது.
# முத்கல்

## போக்குவரத்து

பெங்களூர், ஹூப்ளி, ஐதராபாத்து, புனே, பனஜி, பாகல்கோட் மற்றும் பிற முக்கிய நகரங்களுக்கு முத்கல் சாலை வழியாக நன்கு இணைக்கப்பட்டுள்ளது. அருகிலுள்ள முக்கிய விமான நிலையம் ஐதராபாத்தில் உள்ளது .
# சினேகாவின் காதலர்கள்

**சினேகாவின் காதலர்கள்** (*Snehavin Kadhalarkal*) என்பது 2014ஆம் ஆண்டு வெளியான இந்தியத் தமிழ் திரைப்படம் ஆகும். .முத்துராமாலிங்கன் எழுதி இயக்கிய இந்த படத்தில் சினேகா என்ற முக்கியக் கதாபாத்திரத்தில் அத்வைதா நடித்துள்ளார். சினேகா என்ற கதாபாத்திரத்தின் வாழ்க்கையில் வரும் ஆண்களைச் சுற்றியுள்ளதாக கதையோட்டம் உள்ளது.
# சினேகாவின் காதலர்கள்

## நடிகர்கள்

- அத்வைதா சினேகாவாக
- திலக் சின்னுவாக
- உதய்.
- ஆதிப் ஜெய்.
- ரத்ன குமார்.
# சினேகாவின் காதலர்கள்

## தயாரிப்பு

இப்படமானது க. கலைகோட்டுதயம் மற்றும் அமலா கலைக்கோட்டுதயம் ஆகியோரால் . 'தமிழன் கலைகூடம்' சார்பில் தயாரிக்கபட்டது.
# சினேகாவின் காதலர்கள்

## தயாரிப்பு

### வளர்ச்சி

இந்த படம் ஆரம்பத்தில் 7 டி எண்ணியல் ஒளிப்படமியைப் பயன்படுத்தி படமாக்கப்பட்டது, பின்னர் 5 டி ஒளிப்படமியும் சேர்க்கப்பட்டது.
# சினேகாவின் காதலர்கள்

## தயாரிப்பு

### குழு

- ஆனந்த் ஒளிப்பதிவு.
- ஷிஜித் குமாரன் படத்தொகுப்பு.
- முத்துராமாலிங்கன் திரைக்கதை.
- முத்துராமாலின்கோன், ஆர். பிரபாகர் (இசை அமைப்பாளர்), தீஸ்மாஸ் ஆகியோர் உரையாடல் எழுதினர்.
- ஜெயகுமாரன் எம். ஒளிப்படங்கள்
# சினேகாவின் காதலர்கள்

## தயாரிப்பு

### இடம்

இப்படத்தின் படப்பிடிப்பானது சென்னை, மதுரை, கொடைக்கானல், கோயம்புத்தூர் பகுதிகளிலும் அதைச் சுற்றிய பகுதிகளிலும் நடததபபடடது.
# சினேகாவின் காதலர்கள்

## தயாரிப்பு

### இசை

இப்படத்திற்கான இசையை ஆர். பிரபாகர் மேற்கொண்டார். இப்படத்தில் ஐந்து பாடல்கள் 2014 பிப்ரவரி 19 அன்று சென்னை பிரசாத் ஸ்டுடியோஸ் லேப் தியேட்டரில் வெளியிடப்பட்டது.
# சினேகாவின் காதலர்கள்

## தயாரிப்பு

### வெளியீடு

படம் 2014 ஆகத்து 15 அன்று வெளியிடப்பட்டது. *சிஃபி* எழுதியது, "மொத்தத்தில், *சினேகவின் கதலர்கள் படமானது* நீங்கள் பார்த்த பிறகு நினைவில் இருக்கும் படம் அல்ல. இயக்குநர் குறைந்த பட்சம் மிகை நடிப்பைக் குறைத்திருந்தால், இந்த படம் பார்க்கக்கூடியதாக இருந்திருக்கும் ".
# எம்.ஜி.ஆர். சிவாஜி ரஜினி கமல்

**எம்.ஜி.ஆர் சிவாஜி ரஜினி கமல்** (*MGR Sivaji Rajini Kamal*) என்பது 2015 ஆம் ஆண்டில் வெளியான தமிழ் நகைச்சுவைத் திரைப்படம் ஆகும். இப்படத்தை இயக்கிய ராபர்ட் முக்கியக் கதாபாத்திரத்தில் நடித்துள்ளார். இப்படத்தில் அதன் தயாரிப்பாளரும் உரையாடல் எழுத்தாளருமான வனிதா விஜயகுமார், நிரோஷா, ஐஸ்வர்யா, ராம்ஜி உள்ளிட்ட முக்கிய நடிகர்கள் நடித்துள்ளனர். இப்படத்திற்கு ஸ்ரீகாந்த் தேவா இசை அமைத்துள்ளார். படமானது 2015 மே 8 அன்று வெளியானது.
# எம்.ஜி.ஆர். சிவாஜி ரஜினி கமல்

## நடிகர்கள்

- ராபர்ட் பட்டுவாக
- ராம்ஜி கண்ணம்மாவாக
- ஐஸ்வர்யாவாக ஐஸ்வர்யாவாக
- நிரோஷா
- வனிதா விஜயகுமார் அயனாவாக
- ஜாகுவார் தங்கம்
- ஸ்ரீகாந்த் தேவா
- கணேஷ்கர் கணேஷ்கராக
- அஸ்வின் ராஜா
- வனிதா கிருஷ்ணசந்திரன்
- ரவிகாந்த் வனராஜனாக
- சந்திரிகா
- கணேஷ்
- சுரேஷ்
- பவர்ஸ்டார் சீனிவாசன் தேவாலய பாதிரியாராக (விருந்தினர் தோற்றம்)
- பிரேம்ஜி அமரன் பிரேம்ஜியாக (விருந்தினர் தோற்றம்)
# எம்.ஜி.ஆர். சிவாஜி ரஜினி கமல்

## தயாரிப்பு

இந்த படம் நடன இயக்குநர் ராபர்ட் மற்றும் நடிகை வனிதா விஜயகுமார் ஆகியோரின் சிந்தனையால் உருவானது. அவர்கள் ஒன்றாக இணைந்து நகைச்சுவை படம் தயாரிக்க ஆர்வமாக இருந்தனர். ராபர்ட் இயக்குநராக அறிமுகமானார். மேலும் படத்தின் முக்கியக் கதாபாத்திரத்தில் நடித்தார். 1980 களில் வனிதாவின் பெற்றோர்களான விஜயகுமார் மற்றும் மஞ்சுளா ஆகியோரால் தொடங்கப்பட்ட வனிதா பிலிம் புரொடக்சன் என்ற பழைய தயாரிப்பு நிறுவனத்தை வனிதா இந்த படத்தை தயாரிக்க தேர்வு செய்தார். இதன் முந்தைய படங்களான *நெஞ்சங்கள்* (1982) மற்றும் *கை கொடுக்கும் கை* (1984) ஆகியவற்றைத் தொடர்ந்து பட நிறுவனத்தின் மூன்றாவது படமாக இது ஆனது. படத்திற்கு பிரபலமான தமிழ் நடிகர்களான எம்.ஜி.ஆர், சிவாஜி கணேசன், ரஜினிகாந்த், கமல்ஹாசன் ஆகியோரின் பெயர்களைக் கொண்டு *எம்.ஜி.ஆர் சிவாஜி ரஜினி கமல்* என்ற பெயர் இடப்பட்டது. இப்படத்தின் படத்தொகுப்பை ஆர். ஜே. ஆனந்த் செய்ய, அதே நேரத்தில் வனிதா படத்தின் திரைக்கதை மற்றும் வசனங்களையும் எழுதினார்.  
நடிகைகள் நிரோஷா மற்றும் ஐஸ்வர்யாவும் படத்தின் ஒரு பகுதியாக இருந்தனர். நகைச்சுவை நடிகர்களான பவர்ஸ்டார் சீனிவாசன் மற்றும் பிரேம்ஜி அமரன் ஆகியோர் விருந்தினர் வேடங்களில் தோன்றினர்.
# எம்.ஜி.ஆர். சிவாஜி ரஜினி கமல்

## இசை

இப்படத்தின் இசையமைப்பாளர் ஸ்ரீகாந்த் தேவா ஆவார்.
# எம்.ஜி.ஆர். சிவாஜி ரஜினி கமல்

## வெளியீடு

விமர்சகர்களிடமிருந்து எதிர்மறையான விமர்சனங்களுடன் இந்த படம் 2015 மே மாதத்தில் வெளியானது.
# புது நிலவு (திரைப்படம்)

**புது நிலவு** (*Pudhu Nilavu*) என்பது 1996 ஆம் ஆண்டு வெளிவந்த இந்தியத் தமிழ்த் திரைப்படமாகும். விஷ்ணுஹாசன் எழுதி இயக்கி தயாரித்த, இப்படத்தில் ஜெயராம், வினிதா, ரமேஷ் அரவிந்த், சங்கவி ஆகியோர் முக்கிய வேடங்களில் நடித்திருந்தனர். இப்படத்திற்கு தேவா இசை அமைத்தார்.
# புது நிலவு (திரைப்படம்)

## கதை

மதன் ஆனந்த் இருவரும் நண்பர்கள். ஒரு கட்டத்தில் மதன் ஆனந்துடனான தனது நட்பை முறித்துக் கொள்கிறார். ஏனென்றால் ஆனந்த் மதன் விரும்பும் அதே பெண்ணையே விரும்புகிறார். இருப்பினும், ஆனந்த் பற்றி ஒரு விசயத்தை கண்டுகொள்ளும்போது மதன் மிகவும் அதிர்ச்சியடைகிறார்.
# புது நிலவு (திரைப்படம்)

## நடிகர்கள்

- ஜெயராம் - ஆனந்த்
- வினிதா
- ரமேஷ் அரவிந்த் - மதன்
- சங்கவி
- கவுண்டமணி
- செந்தில்
- மேஜர் சுந்தரராஜன்
- சார்லி
- இளவரசி
- சைலதா
- இடிச்சப்புளி செல்வராசு
- கசான் கான்
- ஜோதி மீனா
- ஜூனியர் பாலையா
- சி. ஆர். சரஸ்வதி
- கருப்பு சுப்பையா
- செல்லதுரை
- திருப்பூர் இராமசாமி
- அனுஜா
# புது நிலவு (திரைப்படம்)

## இசை

இப்படத்தின் இசையை தேவா மேற்கொண்டார். பாடல் வரிகளை வைரமுத்து<nowiki/>வும் காளிதாசனும் எழுதினர்.  
- ஆத்தோரம் மல்லிகை-மலேசியா வாசுதேவன்
- மனிதர்களே ஒரு-மலேசியா வாசுதேவன்
- நல்ல மனம்-மலேசியா வாசுதேவன்
- நாட்டி கேள்-சுவர்ணலதா
- பறவைகளே- மலேசியா வாசுதேவன்
- புது நிலவு இது- எஸ்.ஜானகி
- சேல ஒன்னு கட்டி- சுவர்ணலதா
- தென்பாண்டி தென்றல்- எஸ். பி. பாலசுப்பிரமணியம்
- வண்ண வண்ண பூக்கள்- உன்னி மேனன்
# ஷைபால் குப்தா

**ஷைபால் குப்தா** (*Shaibal Gupta*, 1953/1954 - 28 சனவரி 2021) என்பவர் ஒரு இந்திய சமூக அறிவியலாளர் மற்றும் அரசியல் பொருளாதார நிபுணர் ஆவார். இவரது பணிகளானது இந்திய ஒன்றியத்தின் மாநிலமான பீகாரின் பொருளாதாரத்தை மையமாகக் கொண்டிருந்தன. இவர் பீகாரின் பட்னாவில் உள்ள ஆசிய மேம்பாட்டு ஆய்வு நிறுவனத்தின் நிறுவனர் மற்றும் உறுப்பினர் செயலாளராக இருந்தார். இவரது ஆராய்ச்சி பல்வேறு மாநில அரசுகளின் சமூக மேம்பாட்டுத் திட்டங்கள் மற்றும் மாநிலத்தில் பொருளாதார சீர்திருத்தங்களுக்கான பங்களிப்பாக இருந்தது.
# ஷைபால் குப்தா

## கல்வி

குப்தா 1977 ஆம் ஆண்டில் பாட்னா பல்கலைக்கழகத்தில் பொருளாதாரத்தில் முதுகலைப் பட்டம் பெற்றார். பின்னர் 1981 இல் பொருளாதாரத்தில் முனைவர் பட்டப்படிப்பை முடித்தார். முனைவர் பட்டம் பெற்ற இவர், பாட்னாவில் உள்ள ஏ. என். சின்கா சமூக ஆய்வு நிறுவனத்தில் கல்வியியல் உறுப்பினராக இருந்தார்.
# ஷைபால் குப்தா

## தொழில் மற்றும் ஆராய்ச்சி

குப்தா பாட்னாவில் உள்ள ஆசிய மேம்பாட்டு ஆய்வு நிறுவனத்தின் நிறுவனர் மற்றும் உறுப்பினர் செயலாளராக இருந்தார். இது சமூக அறிவியல் ஆராய்ச்சியை மையமாகக் கொண்டு 1991 இல் நிறுவப்பட்ட ஒரு இலாப நோக்கற்ற அமைப்பாகும். பீகார் அரசால் நிறுவப்பட்டு ஆசிய மேம்பாட்டு ஆய்வு நிறுவனத்தின் கீழ் செயல்பட்டுவரும் பொருளியல் கொள்கை மற்றும் பொது நிதிக்கான மையத்தின் இயக்குநராகவும் இருந்தார். பிராந்தியங்களுக்கு இடையில் பொருளியல் சமநிலையற்ற இந்திய போன்ற ஒரு நாட்டில் பொருளியல் ஆய்வுகளும், கலந்துரையாடல்களும் பொத்தாம் பொதுவானதாக இல்லாமல் குறிப்பிட்ட பிராந்தியல்களை முன்னுறுத்தி நடக்கவேண்டும் என்று வலியுறுத்திய இவர் தன் ஆய்வை பீகாரை மைய்யமாக கொண்டே மேற்கொண்டார்.  
குப்தாவின் ஆராய்ச்சியானது பீகாரின் பொருளாதாரத்தின் கட்டமைப்பு மற்றும் அரசியல் பொருளாதாரக் கண்ணோட்டத்தில் பீகாரின் வளர்ச்சியில் உள்ள பல்வேறு பிரச்சினைகள் குறித்து கவனம் செலுத்தியது. இவரது குடும்பம் பீகாரில் உள்ள பேகூகசராயைச் சேர்ந்தது. அங்கு அவரது தந்தை பாட்னாவுக்குச் செல்வதற்கு முன்பு மருத்துவப் பயிற்சி மேற்கொண்டார்.  
குப்தாவுக்கு திருமணமாகி, தம்பதியருக்கு ஒரு மகள் உண்டு. இவர் 2021 சனவரி 28 அன்று பாட்னாவில் பல உறுப்பு செயலிழப்பால் இறந்தார். இவருக்கு வயது 67. பீகாருக்கு இவர் ஆற்றிய பணிகளை அங்கீகரிக்கும் விதமாக, இவரது தகனம் அரசு மரியாதையுடன் நடத்தப்படும் என்று மாநில அரசு அறிவித்தது.
# ஷைபால் குப்தா

## வெளியிடப்பட்ட படைப்புகள்

-
-
-
-
-
-
# 2021 இந்திய ஒன்றியத்தின் வரவு செலவுத் திட்டம்

**2021- 2022ஆம் ஆண்டிற்கான வரவு செலவுத் திட்டத்தை** 1 பிப்ரவரி 2021 அன்று நிதியமைச்சர் நிர்மலா சீதாராமன் இந்திய நாடாளுமன்றத்தில் தாக்கல் செய்தார். இது இந்தியப் பிரதமர் நரேந்திர மோடி அரசின் தலைமையிலான 8-வது வரவு-செலவு திட்டமாகும். மேலும் நிதியமைச்சர் நிர்மலா சீதாராமன் தாக்கல் செய்யும் 3-வது வரவு செலவுத் திட்டமாகும்.  
இந்திய வரலாற்றில் முதன்முறையாக காகித்தில் அச்சிடப்படாத, மின்னணு நிதிநிலை அறிக்கையை நிதியமைச்சர், நாடாளுமன்றத்தில் கைக் கணினி மூலம் உரை நிகழ்த்தினார்.  
இந்த நிதியறிக்கையில் புதிய வரிகள் ஏதும் விதிக்கப்படவில்லை என்று குறிப்பிடத்க்கது. எனினும் பெட்ரோல் மீது லிட்டருக்கு 2.5 ரூபாயும், டீசல் மீது லிட்டருக்கு 4 ரூபாயும் **வேளாண்மை செஸ் வரி** விதிக்கப்பட்டாலும், இப்பொருட்களில் விலை ஏறாத வகையில் இதன் மீதான சுங்க வரி குறைக்கப்பட்டுள்ளது.  
நடப்பு நிதியாண்டில் கொரானா வைரஸ் கொல்லை நோய் பரவல் காரணமாக செலவினங்கள் கூடியதால், 2021ஆம் ஆண்டில் நிதிப்பற்றாக்குறை, மொத்த உள்நாட்டு உற்பத்தியில் 9.5% ஆக இருந்தது என்றும்; 2022-ஆம் ஆண்டில் நிதிப்பற்றாக்குறை 6.8% ஆக குறைக்கப்படும் என நிதியமைச்சர் நாடாளுமன்றத்தில் தெரிவித்தார்.
# 2021 இந்திய ஒன்றியத்தின் வரவு செலவுத் திட்டம்

## 2021-22 வரவு-செலவு திட்டத்தில் தமிழ் நாடு

- தமிழ்நாட்டில் 3,500 கிலோ மீட்டர் நீளமுள்ள தேசிய நெடுஞ்சாலை பணிகளுக்காக 1.03 லட்சம் கோடி ரூபாய் ஒதுக்கப்படும். மதுரை - கொல்லம் இடையிலான நெடுஞ்சாலை திட்டமும் இதில் அடக்கம்.
- ரூபாய் 63,246 கோடி செலவில் சென்னை மெட்ரோ ரயில் திட்டத்தின் இரண்டாம் கட்டப் பணிகள் செயல்படுத்தப்படும்.
- கடலோரத்தில் வாழும் மக்களின் வாழ்வாதாரத்தை மேம்படுத்த தமிழகத்தில் **கடற்பாசி பூங்கா** ஒன்று அமைக்கப்படும். சென்னை உள்ளிட்ட ஐந்து இடங்களில் பெரிய மீன்பிடி துறைமுகங்கள் அமைக்கப்படும்.
# 2021 இந்திய ஒன்றியத்தின் வரவு செலவுத் திட்டம்

## நிதி ஒதுக்கீடுகள் மற்றும் அரசுப் பங்குகள் விற்பனை

### வேளாண்மைத் துறைக்கான ஒதுக்கீடு

- வேளாண் துறைக்கு ரூபாய் 16.50 லட்சம் கோடி கடன் வழங்க இலக்கு நிர்ணயித்துள்ளது.
- நெல், கோதுமை போன்ற வேளாண் விளைபொருட்களுக்கான குறைந்தபட்ச ஆதரவு விலை 1.5 மடங்கு அதிகரிக்கப்பட்டுள்ளது. கோதுமை விவசாயிகளுக்கு 75,100 கோடி வழங்கப்பட்டுள்ளது. குறைந்தபட்ச ஆதரவு விலையில் அரசாங்கத்தால் கொள்முதல் செய்யப்பட்டதில் 43.36 லட்சம் கோதுமை விவசாயிகள் பலனடைந்துள்ளனர்.
- வேளாண் உள்கட்டமைப்பு வசதிகளைப் பெருக்கும் நோக்கில், பெட்ரோல், டீசல், தங்கம், வெள்ளி ஆகியவற்றுக்கும், சில இறக்குமதி செய்யப்படும் வேளாண் பொருட்களுக்கும் புதிய வரியை மத்திய அரசு பட்ஜெட்டில் விதித்துள்ளது. **வேளாண் உள்கட்டமைப்பு மற்றும் மேம்பாட்டு வரி** என்று புதிய வரியை இந்த பட்ஜெட்டில் அறிமுகம் செய்யப்பட்டுள்ளது. இதன்படி பெட்ரோல் லிட்டர் ஒன்றுக்கு ரூபாய்2.50 வரியும், டீசல் மீது ரூபாய் 4 வரியும் விதிக்கப்படுகிறது. இறக்குமதி செய்யப்படும் தங்கம், வெள்ளி மீது 2.5 சதவீதம் வேளாண் கட்டமைப்பு வரி புதிதாக விதிக்கப்படுகிறது. இறக்குமதி செய்யப்படும் மதுபானங்கள் மீது 100 சதவீதம் வரி, கச்சா பாமாயில் மீது 17.5 சதவீதம் கட்டமைப்பு வரி, நிலக்கரி, லிக்னைட் ஆகியவை மீது 1.50 சதவீதம் வரி, உரம், யூரியா ஆகியவை மீது 5 சதவீதம், பருத்தி மீது 5 சதவீதம் வரி விதிக்கப்படுகிறது.
# 2021 இந்திய ஒன்றியத்தின் வரவு செலவுத் திட்டம்

## நிதி ஒதுக்கீடுகள் மற்றும் அரசுப் பங்குகள் விற்பனை

### பட்டியல் பிரிவினருக்கான கல்வி நலத்திட்டங்கள் ஒதுக்கீடு

- பட்டியல் பிரிவைச் சேர்ந்த மாணவர்கள் பத்தாம் வகுப்புக்கு பிந்தைய உயர் கல்வியைத் தொடர்வதை ஊக்கப்படுத்துவதற்காக, அடுத்த 5 ஆண்டுகளுக்கு ரூ.35,219 கோடி உதவித்தொகை வழங்கப்பட உள்ளது. இதன்மூலம் தாழ்த்தப்பட்ட பிரிவைச் சேர்ந்த 4 கோடி மாணவர்கள் பயன்பெறுவர். 2020-21 ஆம் நிதியாண்டில் இந்திய அரசு பத்தாம் வகுப்பிற்குப் பிந்தைய கல்வி உதவித் தொகைத் திட்டத்துக்காக ரூ.2,987.33 கோடி ஒதுக்கி இருந்தது குறிப்பிடத்தக்கது.
# 2021 இந்திய ஒன்றியத்தின் வரவு செலவுத் திட்டம்

## நிதி ஒதுக்கீடுகள் மற்றும் அரசுப் பங்குகள் விற்பனை

### பாதுகாப்புத் துறை மற்றும் உள்துறைக்கான ஒதுக்கீடு

- பாதுகாப்புத்துறைக்கு ரூ.4.78 லட்சம் கோடி ஒதுக்கீடு செய்யப்பட்டுள்ளது.கடந்த ஆண்டு ரூ.4.71 லட்சம் கோடி ஒதுக்கப்பட்டது. இதில் இராணுவத்தினர் ஊதியம் மற்றும் ஓய்வூதியம் ஆகியவற்றுக்காக ரூபாய் 3.62 இலட்சம் கோடியும், புதிய ஆயுதங்கள், விமானங்கள், போர்க்கப்பல்கள், ராணுவத் தளவாடங்கள் வாங்குவதற்காக ரூபாய் 1.35 லட்சம் கோடியும் ஒதுக்கப்பட்டுள்ளது. இதில் புதிதாக உருவாக்கப்பட்ட ஒன்றியப் பகுதிகளான ஜம்மு காஷ்மீர் (ஒன்றியப் பகுதி)க்கு ரூபாய் 30,757 கோடியும், லடாக் ஒன்றியப் பகுதிக்கு ரூபாய் 5,958 கோடியும் ஒதுக்கப்பட்டுள்ளது.
- மத்திய சேமக் காவல் படை, எல்லைப் பாதுகாப்புப் படை, மத்திய தொழிற்சாலை பாதுகாப்புப் படை போன்ற ஆயுதப் படைப்பிரிவினர்களுக்கு ரூபாய் 1 லட்சத்து 3 ஆயிரத்து 802 கோடி ஒதுக்கப்பட்டுள்ளது. மக்கள் தொகைக் கணக்கெடுப்பு பணிக்காக ரூபாய் 3,768.28 கோடி ஒதுக்கப்பட்டுள்ளது.
- இந்தியப் பேரிடர் மேலாண்மை துறைக்கு (Disaster management in India) ரூபாய் 481.61 கோடியும், பல்வேறு இந்திய அரசின் திட்டங்களுக்காக ரூபாய் 1,641.12 கோடியும் ஒதுக்கப்பட்டுள்ளது. சிபிஐ அமைப்புக்கு ரூபாய் 835.49 கோடி ஒதுக்கப்பட்டுள்ளது.
# 2021 இந்திய ஒன்றியத்தின் வரவு செலவுத் திட்டம்

## நிதி ஒதுக்கீடுகள் மற்றும் அரசுப் பங்குகள் விற்பனை

### சுகாதாரத்துறைக்கான ஒதுக்கீடு

- கரோனா வைரஸ் பரவல் காரணமாக சுகாதாரத்துறைக்கு ரூ.2.24 லட்சம் கோடி ஒதுக்கீடு செய்யப்பட்டுள்ளது. கரோனா வைரஸ் தடுப்பூசி வழங்குவதற்காக ரூ.35 ஆயிரம் கோடி ஒதுக்கீடு செய்யப்படுகிறது. நிமோனியா காய்ச்சலால் ஆண்டுக்கு 50 ஆயிரம் பேர் வீதம் இறப்பைத் தடுக்கும் வகையில் தடுக்கும் தடுப்பூசிகள் போடுவதுடன், செப்டிகாமியா, மெனிங்டிஸ் ஆகிய பாதிப்புகளில் இருந்து காக்க தடுப்பூசிகள் அறிமுகம் செய்யப்படுகிறது.
# 2021 இந்திய ஒன்றியத்தின் வரவு செலவுத் திட்டம்

## நிதி ஒதுக்கீடுகள் மற்றும் அரசுப் பங்குகள் விற்பனை

### கிராமப்புற அடிப்படை கட்டமைப்பிற்கான ஒதுக்கீடு

- கிராமப்புற அடிப்படை வசதி மேம்பாட்டுக்கு ரூபாய் 40 ஆயிரம் கோடி ஒதுக்கீடு செய்யப்பட்டுள்ளது. இலவச சமையல் கேஸ் இணைப்பு வழங்கும் உஜ்வாலா திட்டத்தில் 2021-22ஆம் நிதியாண்டில் மேலும் ஒரு கோடி பேருக்கு நீட்டிக்கப்படும். வாகனங்களுக்கு சிஎன்ஜி கேஸ் இணைப்பு வழங்குதல், குழாய் மூலம் சமையல் எரிவாயு வழங்கும் திட்டம் மேலும் 100 மாவட்டங்களுக்கு நீட்டிக்கப்படுகிறது.
# 2021 இந்திய ஒன்றியத்தின் வரவு செலவுத் திட்டம்

## நிதி ஒதுக்கீடுகள் மற்றும் அரசுப் பங்குகள் விற்பனை

### கல்வித்துறைக்கான ஒதுக்கீடு

- தனியார் பள்ளிகள், தொண்டு நிறுவனங்கள் ஆகியவற்றின் உதவியுடன் நாட்டில் 100 புதிய சைனிக் பள்ளிகள் உருவாக்கப்படும். புதிய தேசிய கல்விக் கொள்கையின்படி 15 ஆயிரம் பள்ளிகள் வலுப்படுத்தப்படும். 5 ஆண்டுகளுக்கு **தேசிய ஆராய்ச்சி அறக்கட்டளை**க்கு ரூபாய் 50 ஆயிரம் கோடி நிதி ஒதுக்கப்படுகிறது.
- லடாக்கின் லே பகுதியில் புதிதாக மத்தியப் பல்கலைக்கழகம் உருவாக்கப்படும்.
- அரசு ஆவணங்களும் கொள்கை முடிவுகளும் அனைத்து இந்திய தேசிய மொழிகளில் கிடைப்பதை உறுதி செய்யும் வகையில், **தேசிய மொழி மாற்ற மையம்** உருவாக்கப்படுகிறது. அதேபோல உயர் கல்வியைக் கண்காணிக்க **தேசிய உயர் கல்வி ஆணையம்** அமைக்கப்படுகிறது.
- பள்ளி மாணவர்களின் ஊட்டச்சத்தைப் பலப்படுத்த **மிஷன் போஷன் 2.0** அறிமுகம் செய்யப்படுகிறது. போஷன் அபியான் திட்டத்துடன் துணை ஊட்டச்சத்து திட்டத்தை இணைத்து இத்திட்டம் செயல்படுத்தப்படும். துணை ஊட்டச்சத்து திட்டம் அங்கன்வாடிகள் மூலம் அமல்படுத்தப்படும்.
- நாடு முழுவதும் பழங்குடியினப் பகுதிகளில் 750 ஏகலைவன் மாதிரிப் பள்ளிகள் உருவாக்கப்படும். அதேபோல ஒவ்வொரு ஏகவலைவன் மாதிரிப் பள்ளிக்கும் வழங்கப்பட்டு வந்த மத்திய அரசின் ரூ.20 கோடி நிதி, ரூ.38 கோடியாக உயர்த்தி வழங்கப்படும். பழங்குடியின மாணவர்கள் படிக்கும் மலைப்பகுதிப் பள்ளிகளுக்கு ஒதுக்கப்படும் நிதி, ரூபாய் 48 கோடியாக உயர்த்தப்படும்.
# 2021 இந்திய ஒன்றியத்தின் வரவு செலவுத் திட்டம்

## நிதி ஒதுக்கீடுகள் மற்றும் அரசுப் பங்குகள் விற்பனை

### காப்பீடு & வங்கிதுறைக்கான ஒதுக்கீடு

- காப்பீட்டுத் துறையில், வெளிநாட்டு முதலீட்டாளர்களை ஈர்க்கவும், மக்களுக்குக் காப்பீடு வசதி எளிதாகக் கிடைக்கும் வகையிலும், அந்நிய முதலீட்டின் அளவை 49 சதவீதத்திலிருந்து 74 சதவீதமாக உயர்த்தப்படுகிறது.
- வங்கி மறுமுதலீட்டுக்கு 2021-22ஆம் நிதியாண்டில் ரூ.20 ஆயிரம் கோடி ஒதுக்கீடு செய்யப்படுகிறது.
# 2021 இந்திய ஒன்றியத்தின் வரவு செலவுத் திட்டம்

## நிதி ஒதுக்கீடுகள் மற்றும் அரசுப் பங்குகள் விற்பனை

### வங்கிகள் மற்றும் அரசு நிறுவனங்களின் பங்கு விற்பனை

- அரசு பொதுத்துறை நிறுவனங்கள், நிதி நிறுவனங்களின் பங்குகளை ரூபாய் 1.75 லட்சம் கோடி அளவுக்கு விற்பனை செய்து நிதி திரட்ட இந்திய அரசு முடிவு செய்துள்ளது. இதில் இந்திய ஆயுள் காப்பீட்டுக் கழகம், ஐடிபிஐ வங்கி, பாரத பெட்ரோலியம், ஏர் இந்தியா, இந்திய கப்பல் போக்குவரத்து கழகம், கன்டெய்னர் கார்ப்பரேஷன் (Container Corporation of India), நீலாச்சல் இஸ்பத் நிகம் (Neelachal Ispat Nigam Limited) உள்ளிட்ட நிறுவனங்கள் 2021-22ஆம் நிதியாண்டு தொடக்கத்தில் விற்பனை செய்யப்படுகிறது.
# 2021 இந்திய ஒன்றியத்தின் வரவு செலவுத் திட்டம்

## வரி தொடர்பான அறிவிப்புகள்

- ஓய்வூதியம் மற்றும் வட்டி வாயிலாக மட்டுமே வருமானம் பெறும் 75 வயதை கடந்த முதியவர்கள் வருமான வரி தாக்கல் செய்வதில் இருந்து விலக்கு அளிக்கப்படுகிறது.
- வரி கோப்புகளை மீண்டும் திறக்கும் கால வரம்மை 6 ஆண்டுகளில் இருந்து 3 ஆண்டுகளாக குறைக்கப்படுகிறது.
- வருமான வருமான வரி தாக்கல் செய்வதை மேலும் எளிதாக்குவதற்கு, பத்திரங்களை பட்டியலிடுவதன் மூலதன ஆதாயங்கள் மற்றும் வட்டி வருமானம் வருமான வரி படிவங்களில் முன்னரே நிரப்பப்படும்.
- வருமான வரி மேல்முறையீட்டு தீர்ப்பாயங்களை முகமற்றதாக மாற்றவும், தேசிய வருமான வரி மேல்முறையீட்டு தீர்ப்பாய மையத்தை அமைக்கப்படுகிறது.
- டிஜிட்டல் முறைகள் மூலம் தங்கள் வணிகத்தை அதிகம் செய்யும் நிறுவனங்களுக்கு வரி தணிக்கை வரம்பிலிருந்து விலக்கு (இரண்டு மடங்காக உயர்த்தி) ரூ .10 கோடி விற்றுமுதல் என்று நிதியமைச்சர் அறிவித்தார்.
- ரூபாய் 50 லட்சத்துக்கும் அதிகமான வருமானத்தை மறைக்கும் கடுமையான வரி குற்றங்களை 10 ஆண்டுகளுக்குப் பிறகு மீண்டும் திறக்க முடியும்.
- 12.5 சதவீதமாக உள்ள தங்கத்தின் மீதான சுங்க வரி 10 சதவீதமாகக் குறைக்கப்பட உள்ளது. வெள்ளியின் மீதான சுங்க வரியும் குறைக்கப்படுகிறது.
# 2021 இந்திய ஒன்றியத்தின் வரவு செலவுத் திட்டம்

## நிதிபற்றாக்குறை & நிதி ஆதாரங்களை பெருக்குதல்

- நடப்பு நிதியாண்டில் நிதிப்பற்றாக்குறை ஒட்டுமொத்த உள்நாட்டு உற்பத்தியில் 9.5 சதவீதமாக இருக்கும் என்று மதிப்பிடப்பட்டுள்ளது. வரும் நிதியாண்டில் இந்த நிதிப்பற்றாக்குறை 6.8 சதவீதமாக இருக்கும் என்று மதிப்பிடப்பட்டுள்ளது. வரும் நிதியாண்டில் அரசு வெளிச்சந்தையிலிருந்து 12 லட்சம் கோடி ரூபாய் திரட்டத் திட்டமிட்டுள்ளது.
- வருவாயைப் பெருக்கும் வகையில் பொதுத் துறை நிறுவனங்களில் உள்ள சொத்துக்களைப் பணமாக்கும் முயற்சிகள் மேற்கொள்ளப்படும்.
- ரெயில்வேத் துறையில் சிறப்பு வழித்தடங்கள் ஏற்படுத்தப்பட்டு அதன் மூலமாகவும், விமானப் போக்குவரத்துத் துறையில் மேலும் சில விமான நிலையங்களை தனியாருக்கு வழங்குவதன் மூலமாகவும் இத்தகைய நிதி ஆதாரங்களை பெருக்கும் நடவடிக்கைகள் மேற்கொள்ளப்படும்.
# 2021 இந்திய ஒன்றியத்தின் வரவு செலவுத் திட்டம்

## இதனையும் காண்க

- இந்திய ஒன்றியத்தின் வரவு செலவுத் திட்டம்
# ஆயிரம்விளக்கு மெற்றோ நிலையம்

**ஆயிரம்விளக்குகள் மெற்றோ நிலையம்** (*Thousand Lights Metro Station*) சென்னை மெற்றோவின் நீல பாதையில் உள்ள மெற்றோ இரயில் நிலையம் ஆகும். இந்த நிலையம் சென்னை மெற்றோ, வண்ணாரப்பேட்டை-சென்னை சர்வதேச விமான நிலையத்தின் நடைபாதை 1ல் உள்ள நிலத்தடி நிலையங்களில் ஒன்றாகும். இந்த நிலையம் ராயப்பேட்டை, கிரீம்ஸ் சாலை மற்றும் கோபாலபுரம் ஆகியவற்றின் சுற்றுப்புறங்களுக்குச் சேவை செய்கிறது.
# ஆயிரம்விளக்கு மெற்றோ நிலையம்

## வரலாறு

### சொற்பிறப்பியல்

இந்த மெற்றோ நிலையத்தின் அருகிலுள்ள ஆயிரம்விளக்கு மசூதி இருப்பதால் இந்நிலையத்திற்கு பெயர் சூட்டப்பட்டுள்ளது.
# ஆயிரம்விளக்கு மெற்றோ நிலையம்

## நிலையம்

இந்த நிலையம் 10 பிப்ரவரி 2019 அன்று பொதுமக்களுக்காகத் திறக்கப்பட்டது. இருப்பினும், கட்டுமானப் பணிகளின் சில பகுதிகள் பதவியேற்ற தேதியில் முழுமையடையாமல் இருந்தது.
# ஆயிரம்விளக்கு மெற்றோ நிலையம்

## நிலையம்

### நிலைய தளவமைப்பு

| **எம்** | மெஸ்ஸானைன் | கட்டணம் கட்டுப்பாடு, நிலைய முகவர், பயணச்சீட்டு / வில்லை, கடைகள் |
| --- | --- | --- |
| **பி** | <span>**தென்பகுதி**</span> | மேடை 1 சென்னை சர்வதேச விமான நிலைய மெட்ரோ நிலையம் நோக்கி |
| <small>தீவு மேடை, வலதுபுறத்தில் கதவுகள் திறக்கப்படும்</small> |  |  |
| <span>**வடபகுதி**</span> | மேடை 2 நோக்கி ← வண்ணாரப்பேட்டை மெட்ரோ நிலையம் | } |
# ஆயிரம்விளக்கு மெற்றோ நிலையம்

## நிலையம்

### வசதிகள்

ஆயிரம் விளக்குகள் மெற்றோ நிலையத்தில் கிடைக்கக்கூடிய ஏடிஎம்களின் பட்டியல்
# ஆயிரம்விளக்கு மெற்றோ நிலையம்

## இணைப்புகள்

### பேருந்து

பெருநகர போக்குவரத்துக் கழகம் (சென்னை) பேருந்து வழிகள் எண் 1 ஏ, 1 பி, 3 ஏ, 5 சி, 11, 11 ஏ, 11 ஏசிடி, 11 ஜி, 11 எச், 18 ஏ, 18 டி, 18 இ, 18 கே, 18 ஆர், 21, 23 சி, 23 வி, 24 ஏ, 26, 26 பி, 26CUT, 26J, 26M, 26R, 27D, 27DGS, 27L, 51J, 51P, 52, 52B, 52K, 52P, 54, 54D, 54M, 60, 60A, 60D, 60H, 88A, 88Ccut, 88K, 88R, 118A, 188, 221, 221H, A51, B18, D51, E18, M51R, T29, அருகிலுள்ள ஆனந்த் தியேட்டர் பஸ் நிறுத்தத்திலிருந்து நிலையத்திற்கு சேவை செய்கிறது.
# ஆயிரம்விளக்கு மெற்றோ நிலையம்

## நுழைவு / வெளியேறு

| வாயில்-
ஏ 1 | வாயில்-
ஏ 2 | வாயில்-
ஏ 3 | வாயில்-
ஏ 4 |
| --- | --- | --- | --- |
| } |  |  |  |
# முகுல் முத்கல்

நீதிபதி **முகுல் முத்கல்** (Mukul Mudgal) தில்லி உயர்நீதிமன்றத்தின் ஓய்வு பெற்ற இந்திய நீதிபதியாவார். 2009 முதல் 2011 வரை பஞ்சாப் மற்றும் அரியானா உயர் நீதிமன்றத்தின் தலைமை நீதிபதியாகவும் இருந்தார். தற்போது இவர் சர்வதேச கால்பந்து சங்கத்தின் கூட்டமைப்பின் நிர்வாகக் குழுவிலும், மறுஆய்வுக் குழுவிலும் தலைவராக உள்ளார்.
# முகுல் முத்கல்

## சுயசரிதை

குவாலியர் கரானாவைச் சேர்ந்த புகழ்பெற்ற இந்துஸ்தானி இசைக்கலைஞர் பேராசிரியர் வினய் சந்திர முத்கலுக்கு இவர் புதுதில்லியில் பிறந்தார். இவரது தந்தை 1939 ஆம் ஆண்டில் புது தில்லியின் கந்தர்வ மகாவித்யாலயாவை புது தில்லி கன்னாட்டு பிளேசில் தொடங்கினார். சிறந்த கல்வித் திரைப்படத்திற்கான தேசிய திரைப்பட விருதை வென்ற விஜயா முலே எழுதிய *ஏக் அனெக் அவுர் ஏக்தா* என்ற இயங்குபடத்தில் *ஹிந்த் தேஷ் கே நிவாசி* பாடலின் வரிகளுக்கு பேராசிரியர் வினய் சந்திர முத்கல் இன்றும் நினைவுகூரப்படுகிறார். புது தில்லியில் மாடர்ன் பள்ளியிலிருந்து பள்ளிப் படிப்பை முடித்த முகுல் முத்கல் இளங்கலை அறிவியலை தில்லி பல்கலைக்கழகத்திலும், பின்னர் சட்டப்பட்டத்தை முடித்தார்.  
இவரது சகோதரி மாதவி முத்கல் இந்திய ஒடிசி நடனக் கலைஞராகவும், சகோதரர் மதுப் முட்கல், இந்துஸ்தானி இசை பாடகராகவும் புகழ்பெற்றவர்கள். இவர், தனது தந்தையின் சீடரும், பாடகருமான சுபா முத்கலை திருமணம் செய்து கொண்டார். பின்னர் இவர்கள் பிரிந்தனர். மேலும்,சிறந்த போக்கர் வீராகவும் அறியப்படுகிறார்.
# மதுப் முத்கல்

மதுப் முத்கலுக்கு பத்மசிறீ விருதினை வழங்கினார்.]]
**மதுப் முத்கல்** (Madhup Mudgal) இந்திய இந்துஸ்தானி இசை பாடகரான இவர், கயல் மற்றும் பஜனைகளுக்கு பெயர் பெற்றவர். குமார் கந்தர்வனின் சீடரான இவர், இசையமைப்பாளராகவும், இசை நடத்துனராகவும், இசை மற்றும் நடனப் பள்ளியான தில்லி கந்தர்வ மகாவித்யாலயாவின் முதல்வராகவும் 1995 முதல் இருந்து வருகிறார்.  
இவர் 2006 ல் இந்திய அரசிடமிருந்து மதிப்புமிக்க பத்மசிறீ விருதைப்]] பெற்றுள்ளார்.
# மதுப் முத்கல்

## ஆரம்பகால வாழ்க்கையும், பயிற்சியும்

குவாலியர் கரானாவைச் சேர்ந்த புகழ்பெற்ற பாரம்பரிய இசைக்கலைஞர் பேராசிரியர் வினய் சந்திர முத்கல் என்பவருக்கு இவர் புதுதில்லியில் பிறந்தார். இவரது தந்தை 1939 ஆம் ஆண்டில் புது தில்லியின் கந்தர்வ மகாவித்யாலயாவை கன்னாட் பிளேசில் தொடங்கினார். சிறந்த கல்வித் திரைப்படத்திற்கான தேசிய திரைப்பட விருதை வென்ற விஜயா முலே எழுதிய *ஏக் அனெக் அவுர் ஏக்தா* என்ற இயங்குபடத்தில் *ஹிந்த் தேஷ் கே நிவாசி* என்ற பாடல்களுக்கு சிறந்த முறையில் இவரது தந்தை நினைவுகூரப்படுகிறார். தனது தந்தையின் ஆர்வத்தின் காரணமாக, மதுப் ஒரு இசை சூழலில் வளர்ந்தார். அங்கு பண்டிட் ஓம்கார்நாத் தாக்கூர், அலி அக்பர் கான் போன்ற மூத்த இசைக்கலைஞர்கள் இசை அமர்வுகளுக்கு தவறாமல் வருவார்கள். இந்த பள்ளி 1972 ஆம் ஆண்டில் தீன தயாள் உபாத்யாய் சாலையில் தற்போதைய இடத்திற்கு மாற்றப்பட்டது. இன்று 1200க்கும் மேற்பட்ட நடன மற்றும் இசை மாணவர்கள் மற்றும் 60 ஆசிரியர்களைகளும் உள்ளனர்.
புது தில்லி, மாடர்ன் பள்ளியில் தனது ஆரம்ப பள்ளிப்படிப்பை நிறைவு செய்த இவர், பின்னர், தில்லி பல்கலைக்கழகத்திலிருந்து இசையில் முதுகலையையும், கயலில் ஆராய்ச்சிக்காக முதுதத்துவமாணியையும் பெற்றார். இந்துஸ்தானி இசையில் தனது ஆரம்பகால பயிற்சியை தனது தந்தையிடமிருந்து பெற்றார். மேலும் பண்டிட் வசந்த் தாக்கர், பண்டிட் ஜஸ்ராஜ், இறுதியாக இசைக்கலைஞர் குமார் கந்தர்வன் போன்ற இசைக்கலைஞர்களின் கீழும் கற்றுக் கொண்டார்.
# மதுப் முத்கல்

## தொழில்

இவர், தனது நிகழ்ச்சிக்காக உலகம் முழுவதும் பயணம் செய்கிறார். இவர் பல ஆண்டுகளாக கந்தர்வ இசைக்குழுவின் நடத்துனராக இருந்து வருகிறார். தில்லியின் பழமையான இசைப் பள்ளியான காந்தர்வ மகாவித்யாலயாவின் முதல்வராக 1995 ஆம் ஆண்டு முதல் பணியாற்றி வருகிறார். அங்கு இவர் பல இசைக்கலைஞர்களுக்கு பயிற்சி அளித்து வருகிறார்.
# மதுப் முத்கல்

## சொந்த வாழ்க்கை

இவரது சகோதரி மாதவி முத்கல்யும், கந்தர்வ மகாவித்யாலயத்தில் கற்பிக்கிறார். இவரது மகள் அருசி, தில்லியில் உள்ள கார்மல் கான்வென்ட் பள்ளியின் முன்னாள் மாணவரும், கந்தர்வ மகாவித்யாலயாவின் மாதவியால் பயிற்சியளிக்கப்பட்டவருமாவார். இவர் 2003 ஆம் ஆண்டில் ஒரு தனி ஒடிசி நடனக் கலைஞராக அறிமுகமானார். 2008ஆம் ஆண்டில், ஜெர்மனி நடன இயக்குநர் பினா பாசு ஏற்பாடு செய்த சர்வதேச நடன விழாவில் பங்கேற்ற ஒரே இந்திய நடனக் கலைஞர் ஆவார். அங்கு *பாகேசிறீ* என்ற நடனத்தின் ஒரு சிறுபகுதியை நிகழ்த்தினார். இவரது சகோதரர் முகுல் முத்கல் பஞ்சாப் மற்றும் அரியானா உயர் நீதிமன்றத்தின் ஓய்வுபெற்ற தலைமை நீதிபதியாவார்.
# இலட்சுமி கணேசு திவாரி

பண்டிட் **இலட்சுமி கணேசு திவாரி** (Laxmi Ganesh Tewari) (பிறப்பு: செப்டம்பர் 8, 1938) இந்தியாவைச் சேர்ந்த இந்துஸ்தானி பாடகராவார். இவர் குரல் இசையின் குவாலியர் கரானாவின் (பாரம்பரியம்) ஒரு நிபுணராவார். முனைவர் இலால்மணி மிசுராவுடன் வாரணாசியில் உள்ள பனாரசு இந்து பல்கலைக்கழகத்தில் படித்த பிறகு, அமெரிக்காவில் கல்வி மற்றும் கற்பித்தல் வாய்ப்புகளைத் தொடர்ந்தார். 1974 முதல் சோனோமா மாநில பல்கலைக்கழகத்தில், இவரது வாழ்க்கை செயல்திறன், உதவித்தொகை மற்றும் கற்பித்தல் ஆகியவற்றை ஒருங்கிணைத்துள்ளது.
# இலட்சுமி கணேசு திவாரி

## ஆரம்பகால வாழ்க்கையும், கல்வியும்

இவர், இந்தியவின் உத்தரப் பிரதேசத்தின் கான்பூரில் 1938இல் பிறந்தார். முனைவர் இலால்மணி மிசுரா, பண்டிட் மாதவ் வாமன் தக்கார், பேராசிரியர் பி.ஆர் தியோதர் போன்றோரிடம் பனாரசு இந்துப் பல்கலைக்கழகத்தில் படித்து, 1967 இசையில் முனைவர் பட்டம் பெற்றார். வெஸ்லியன் பல்கலைக்கழகத்தில் படிப்பதற்காக அமெரிக்கா சென்றார். அங்கு 1974 இல் இனவியல் அறிவியலில் முனைவர் பட்டம் பெற்றார்.
# இலட்சுமி கணேசு திவாரி

## கல்வி வாழ்க்கை

திவாரி 1974 முதல் கலிபோர்னியாவில் உள்ள சோனோமா மாநில பல்கலைக்கழக பீடத்தில் பணியாற்றி வருகிறார். இன்று இவர் இந்திய, பௌத்த, அரேபிய மற்றும் கேமலன் இசையில் முன்மாதிரியான பணியைக் கொண்ட முன்னணி இனவியல் வல்லுநர்களில் ஒருவராக இருகிறரார். தனது இசையின் ஏராளமான பதிவுகளையும் செய்துள்ளார். சாம வேத காலத்தின் சாமகானத்தின் குறிப்புகளைப் பாதுகாப்பதற்காக இலால்மணி மிசுராவால் உருவாக்கப்பட்ட சாமேசுவரி என்ற இராகக் குறிப்புகளை இவர் வழங்கியுள்ளார். இந்தியா, துருக்கி, டிரினிடாட் மற்றும் டொபாகோ, தாய்லாந்து, பிஜி, கானா சிம்பாப்வே ஆகிய நாடுகளில் கள ஆய்வுகளை மேற்கொண்டார். இவரது புத்தகங்கள் மற்றும் பதிவுகளுக்கு மேலதிகமாக, இவரது கட்டுரைகள் *சௌத் ஏசியா ரிசர்ச், சௌத் ஏசியா ஜர்னல், ஏசியன் போல்க்லேர் ஸ்டடிஸ்* ஆகியவற்றில் வெளிவந்துள்ளன.
# இலட்சுமி கணேசு திவாரி

## புத்தகங்கள்

- *A Splendor of Worship: Women's Fasts, Rituals, Stories, and Art*. New Delhi: Manohar, 1991.
- *Alhakhand ki Parampara*. Lucknow: Uttar Pradesh Sangeet Natak Akademy, 1993.
- *Folk Songs of Trinidad Indians*. Port of Spain, Trinidad: SWAHA publications, 1994.
- *Singitendu Pandit Lalmaniji Misra: Ek Pratibhavan Sangitagya*. Santa Rosa, California: Svar Sadhana, 1996.
- *Svar Sadhana*. Santa Rosa, California: Svar Sadhana, 1998.
- *Folk Songs from Uttar Pradesh, India*. New Delhi: D.K. Printworld, 2006.
# விநாயக்புவா உத்தர்கர்

மறைந்த பண்டிட். **விநாயக்புவா உத்தர்கர்** (Vinayakbuva Utturkar) (1914 - 1989) இவர் ஓர் பாரம்பரிய இந்துஸ்தானி இசையில் குரலிசைக் கலைஞராக இருந்தார். தார்வாடு அனைத்திந்திய வானொலியின் 'ஏ' தர கலைஞராக இருந்த இவர், தில்லி, மும்பை, ஐதராபாத்து, புனே ஆகிய இடங்களிலும் நிகழ்ச்சி நடத்தியுள்ளார்.
# விநாயக்புவா உத்தர்கர்

## தனிப்பட்ட வாழ்க்கை

இவர் மீரஜ்ஜில் பண்டிட் விஷ்ணு கேசவ் உத்தர்கர் (ஜோசி), திருமதி. இலட்சுமி என்பவருக்கும் 1914 இல் ஐந்து சகோதரிகளுக்கிடையே ஒரே சகோதரராக பிறந்தார். இவர் ஆரம்பக் கல்வியை முடித்தப் பின்னர் இந்திய பாரம்பரிய இசையில் கவனம் செலுத்தினார். பின்னர் பெல்காமுக்குச் சென்று வனிதா வித்யாலயாவில் இசை பயிற்றுநராகவும் ஆசிரியராகவும் கற்பிக்கத் தொடங்கினார். இவர் திருமதி. பாகேசுரி என்பவரை (1924-2015) திருமணம் செய்து கொண்டார். இவர் செப்டம்பர் 1989 இல் இறந்தார். இவருக்கு இரவீந்திரன், விகாசு, அருண், உதய் என்ற நான்கு மகன்கள் இருந்தனர்.
# விநாயக்புவா உத்தர்கர்

## விருதுகள்

இவர் குவாலியர் கரானாவைச் சேர்ந்தவர் (மறைந்த பண்டிட் பாலகிருஷ்ணபுவா இச்சல்கரஞ்சிகர் பாரம்பரியம்). குரல் இசையில் சிறந்து விளங்கியதற்காக இவருக்கு வழங்கப்பட்ட பல விருதுகளில், 1979 ஆம் ஆண்டிற்கான கர்நாடக மாநில இசை நிருத்ய அகாதமியின் விருதும் அடங்கும். 1980 மார்ச் 30 அன்று கருநாடக மாநில ஆளுநர் மறைந்த திரு கோவிந்த் நரேன் கையால் இவ்விருது வழங்கப்பட்டது.
# தி கேஸ்ட்லெஸ் கலெக்டிவ்

**தி காசுலசு கலெட்டிவ்** (*The Casteless Collective*) என்பது தமிழ்நாட்டின், சென்னையைச் சேர்ந்த தமிழ் இசைக்குழு ஆகும். பா. இரஞ்சித்து தொடங்கிய நீலம் பண்பாட்டு மையம் மற்றும் *மதராசு இரெக்காடுசு* என்ற முத்திரையில் *இடென்மாவை* நிறுவனராக கொண்டு தமிழ்-இண்டி இசைக்கலைஞர்கள் மற்றும் இசையமைப்பாளர் ஆகியோரின் ஆதரவுடன் 2017 ஆம் ஆண்டில் இந்த இசைக்குழு உருவாக்கப்பட்டது.
# தி கேஸ்ட்லெஸ் கலெக்டிவ்

## ஆரம்ப ஆண்டுகள் மற்றும் இசைக்குழு உருவாக்கம்

இசைக்குழுவின் தலைவரும் இசை தயாரிப்பாளருமான *<span lang="en" dir="ltr">இடென்மா</span>*, 2017 ஆம் ஆண்டில் *மதராசு இண்டி கலெட்டிவ்* என்ற இசைக் கலைஞர்களை ஒரு குழுவாக இணைத்து நடத்திவந்தபோது,
பா. இரஞ்சித்தின் நீலம் பண்பாட்டு மைம் சார்பாக 2017 இல் 'நானும் ஒரு குழந்தை' என்ற தலைப்பில் பழனிகுமார் ஒளிப்படக் கண்காட்சியை ஏற்பாடு செய்திருந்தார். அதில் கானா பாடல்கள் நிகழ்ச்சிகளும் ஏற்பாடு செய்யப்படிருந்தன. அப்போது பா. இரஞ்சித்ததுக்கு சமூக பிரச்சனைகளைப் பேச கானாவை அடிப்படையாகக் கொண்ட ஒரு இசைக்குழுவை உருவாக்கவேண்டும் என்ற ஒரு சிந்தனை உண்டானது. இதையடுத்து *இடென்மாவுடன்* கலந்துரையாடி அதன்படி சென்னையில் உள்ள கானா, பறை இசைக் கலைஞர்கள், சொல்லிசை, *இராக்கு*, *சாசு* என வெவ்வேறு இசைக் கலைஞர்களான 19 பேரைக் கொண்டு கொண்டு *தி காசுலசு கலெட்டிவ்* குழு உருவாக்கபட்டது. இதன் முதல் மேடை ஏற்றம் 2018 சனவரி 6 அன்று நடந்தது.  
இந்த இசைக்குழுவின் பெயரான *தி காசுலசு கலெட்டிவ்* என்பது 19 ஆம் நூற்றாண்டின் சாதி எதிர்ப்பு ஆர்வலரும் எழுத்தாளருமான அயோத்தி தாசரின் கோட்பாடான *சாதி பேதமற்ற தமிழர்கள்* என்பதிலிருந்து உருவானது. அவர் தமிழ்நாடு முழுவதும் தலித்துகளை சாதி இல்லாமல் பதிவு செய்யுமாறு வலியுறுத்தினார். அயோத்தி தாச பண்டிதர் (1845-1914) 20 ஆம் நூற்றாண்டின் முற்பகுதியில் "சாதி பேதமற்ற தமிழர்கள்" என்ற சொற்றொடரை தனது தமிழ் இதழான தமிழனில் (1907-1914) வெளியிட்டதன் மூலம் முதன்முதலில் உருவாக்கினார்.  
இசைக்குழுவின் பாடல்களானது சாதி அமைப்பின் சமத்துவமின்மை, பெண்களும், சிறுபான்மையினரும் அரசால் ஒடுக்கப்படுவது போன்றவற்றிற்கு எதிராக கேள்விகேட்கின்றன. தற்போதைய நிலையில இசைக்குழுவில் குழுவின் தலைவராக இசை தயாரிப்பாளர் *இடென்மா* உள்ளார். மேலும் இசைக் கலைஞர்களும் பாடகர்களுமாக முத்து, பாலச்சந்தர், இசைவாணி, அறிவு, செல்லமுத்து, தரணி (உடோலாக்கு), சரத் (சத்தி), கௌதம் (கட்ட மேளம்), நந்தன் கலைவாணன் (பறை மற்றும் தவில்), மனு கிருஷ்ணன் (செவிப்பறைகள் (drums) சாஹிப் சிங் (கித்தார்) ஆகியோர் உள்ளனர்.  
2019 நவம்பர் வரை, இசைக்குழு முப்பத்தைந்து பாடல்களை வெளியிட்டது. 2020 ஆம் ஆண்டில் இசைக்குழுவில் உள்ள ஒரே பெண்மணியான கானா பாடகி, இசைவாணி, பிபிசியால் அவரது பணிக்காக அங்கீகரிக்கப்பட்டார். பிபிசியால் வெளியிடப்பட்ட உலகளாவிய 100 பெண்களில் ஆளுமைகளில் ஒருவராக அவர் தேர்வுசெய்யபட்டார். ஏனென்றால் அவர் ஆண்களை ஆதிக்கம் செலுத்தும் ஒரு இடத்தில் நீண்ட காலமாக பாடியும், நிகழ்த்தியுள்ளதால் அவர் மற்றவர்களை ஊக்கப்படுத்துபவராக உள்ளார்.
# தி கேஸ்ட்லெஸ் கலெக்டிவ்

## ஒற்றைப் பாடல்கள்

- ஜெய் பீம் கீதம் - 2018
- இட ஒதுக்கீடு - 2018
# விக்கிப்பீடியா:Statistics/February 2021

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# நெல்கட்டும்செவல்

**நெல்கட்டும்செவல்** (*Nerkattumseval*)(நெல்கட்டான்சேவல்)(நெல்லிட்டாங்வில்லி என ஆங்கிலேயர்களால் அழைக்கப்பட்டது) என்பது மதுராவின் 72 பாளையங்களில் ஒன்றாகும். இது நாகம நாயக்கர் மற்றும் அவரது மகன் விசுவநாத நாயக்கரின் ஆளுகையில் உட்பட்டதாக இருந்தது. நெற்கட்டும்சேவல் தமிழ்நாட்டின் தென்காசி மாவட்டத்தில் சங்கரன்கோவில் வட்டத்தில் அமைந்துள்ளது.
# நெல்கட்டும்செவல்

## பாளையம் அமைவிடம்

இந்த மறவர் பளையம் மதுரை நாயக்கர் ஆட்சியில் திருநெல்வேலி மாகாணத்தில் சங்கரன்கோவில் வட்டத்தில் அமைந்திருந்தது.
# நெல்கட்டும்செவல்

## அருங்காட்சியகம்

தமிழக அரசால் அமைக்கப்பட்ட பூலி தேவருக்கான அருங்காட்சியகம் நெற்கட்டும்சேவலில் அமைந்துள்ளது.
# நெல்கட்டும்செவல்

## மதம்

- **கோயில்கள்** :  
ஸ்ரீ உள்ளமுடயர் சாஸ்தா கோயில், சப்பாணி முத்து கோயில், அம்மன் கோயில், ஸ்ரீ வெள்ள பாண்டியன் கோயில், கருப்ப சுவாமி கோயில், மொட்டமலை முருகன் கோயில் மற்றும் விநாயகர் கோயில்.
# நெல்கட்டும்செவல்

## அருகில் உள்ள பாளையங்கள்

- கொல்லங்கொண்டன்
- சிவகிரி
- இராஜபாளையம்
# வர்தா ஆறு

**வர்தா ஆறு** (**வரதா ஆறு**, இந்தியாவின் மகாராஷ்டிராவின் விதர்பா பகுதியில் உள்ள முக்கிய ஆறாகும். இது வைன்கங்கா ஆறுடன் கட்சிரோலி மாவட்டத்தில் சப்ராலாவில் இணைந்து பிராணஹிதா ஆற்றினை உருவாக்குகிறது. இறுதியில் இது கோதாவரியுடன் சங்கமிக்கிறது.
# வர்தா ஆறு

## தோற்றம்

சுமார் 777 மீட்டர் உயரத்தில் சாத்பூரா மலைத்தொடரில் மத்தியப் பிரதேசத்தின் பேதுல் மாவட்டத்தில் முள்தாய் தெகசில் உள்ள கைர்வாணி கிராமத்தில் தோன்றுகிறது.